text: L'Uni s'inscriurà a l'Eurocup sense esperar si Conquero pot jugar l'Eurolliga - Diari de Girona
  girona | m. verdaguer 31.05.2016 | 09:56
  Haley Peters i Ify Ibekwe seran la parella d'extracomunitàries de l'Uni per jugar a Europa, en una decisió que descarta la continuïtat de Mima Coulilbaly a la plantilla, que només tenia contracte per una temporada més si l'Uni jugava l'Eurolliga.I, ara mateix, el club gironí està decidit a inscriure's ja a l'Eurocupa, segona competició continental, sense esperar més que el Conquero decideixi si renuncia o no la seva plaça d'Eurolliga. A Fontajau es considera que l'Eurocup és una competició suficientment atractiva on, a més, l'equip podria competir bé amb un joc interior format per Spanou, Sofia Silva i una pivot experimentada i amb passaport espanyol, que arribarà en els propers dies. Totes tres, amb les ajudes puntuals d'Ibekwe i Peters jugant de quatre, seran el joc interior de l'equip gironí a l'Eurocup, mentre que el club està valorant la possibilitat de comptar amb Mima Coulibaly, si és que la pivot de Mali accepta renegociar el seu contracte, o amb una altra nord-americana per jugar només els partits de lliga.